Ο Αντρέι Κάρλοφ, Ρώσος πρεσβευτής στην Τουρκία, δολοφονήθηκε από τον Μεβλούτ Μερτ Αλτιντάς, έναν Τούρκο αστυνομικό εκτός υπηρεσίας,  σε μια έκθεση τέχνης στην Άγκυρα της Τουρκίας το βράδυ της 19ης Δεκεμβρίου 2016. Η δολοφονία έλαβε χώρα μετά από πολυήμερες διαμαρτυρίες στην Τουρκία για τη ρωσική εμπλοκή στον συριακό εμφύλιο πόλεμο και τη μάχη για το Χαλέπι.

Ιστορικό
--------

Η δολοφονία έλαβε χώρα μετά από μια μακρά περίοδο άκρως πολωμένης πολιτικής ατμόσφαιρας στην Τουρκία,   και μετά από αρκετές ημέρες διαμαρτυριών από τους Τούρκους κατά της ρωσικής εμπλοκής στον συριακό εμφύλιο πόλεμο και συγκεκριμένα στη μάχη για το Χαλέπι.  Ρώσοι και Τούρκοι αξιωματούχοι είχαν συνομιλίες για τη διαμεσολάβηση για κατάπαυση του πυρός στη Συρία κατά την εκκένωση του Χαλεπίου.  Η Ρωσία, η Τουρκία και το Ιράν σχεδίαζαν να συναντηθούν για να διαπραγματευτούν μια διευθέτηση του συριακού εμφυλίου πολέμου .

Δολοφονία
---------

Ο Κάρλοφ, ο Ρώσος Πρέσβης στην Τουρκία, είχε προσκληθεί να εκφωνήσει ομιλία στα εγκαίνια έκθεσης τουρκικής φωτογραφίας της ρωσικής υπαίθρου. Η έκθεση με τίτλο "Η Ρωσία μέσα από τα μάτια των Τούρκων", πραγματοποιήθηκε στο κέντρο μοντέρνων τεχνών Cagdas Sanat Merkezi που ανήκει στον δήμο, στην περιοχή Çankaya της Άγκυρας. 

Ο Μεβλούτ Αλτιντάς μπήκε στην αίθουσα χρησιμοποιώντας την αστυνομική του ταυτότητα, οδηγώντας την ασφάλεια της γκαλερί και τους παρευρισκόμενους να πιστέψουν ότι ήταν ένας από τους προσωπικούς σωματοφύλακες του Κάρλοφ.  Ο Κάρλοφ είχε ξεκινήσει την ομιλία του όταν ο Αλτιντάς πυροβόλησε ξαφνικά στην πλάτη τον Ρώσο πρέσβη, τραυματίζοντάς τον θανάσιμα και τραυματίζοντας πολλούς άλλους ανθρώπους.  

Η όλη σκηνή του φόνου και των μετέπειτα λεπτών απαθανατίσθηκε με ευκρίνεια από ηλεκτρονικές κάμερες. Ο δολοφόνος εμφανίζεται να φωνάζει «Μην ξεχνάτε το Χαλέπι, μην ξεχνάτε τη Συρία!» και «Ο Αλλάχ είναι μεγάλος», ενώ κρατά ένα όπλο στο ένα χέρι και κινεί το άλλο στον αέρα στην έκφραση του *ταουχίντ*. Φώναζε τόσο στην αραβική, όσο και στην τουρκική γλώσσα επί λίγα λεπτά με το όπλο στο χέρι, ώστε κανείς δεν τολμούσε να προστρέξει σε βοήθεια του πρέσβυ που ήταν ξαπλωμένος δίπλα στο βήμα. Κατόπιν οι δυνάμεις ασφαλείας που προσέτρεξαν πυροβόλησαν τον Αλτιντάς. Αμφότεροι θύτης και θύμα τοποθετήθηκαν σε φορεία και μεταφέρθηκαν εσπευσμένα στο νοσοκομείο, αλλά τελικώς πέθαναν από τα τραύματά τους.

### Κίνητρο

Ο Τούρκος Πρόεδρος Ρετζέπ Ταγίπ Ερντογάν δήλωσε ότι οι πυροβολισμοί είχαν σκοπό να διαταράξουν την θέρμανση των σχέσεων Ρωσίας-Τουρκίας.  Οι *New York Times* ανέφεραν ότι ένα πιθανό κίνητρο ήταν η εκδίκηση για τη στόχευση της ρωσικής Πολεμικής Αεροπορίας σε περιοχές που ελέγχονται από τους αντάρτες στο Χαλέπι. 

Αν και φαινομενικά ήταν μια πράξη εκδίκησης κατά της ρωσικής στρατιωτικής ανάμειξης στο Χαλέπι στο πλαίσιο του συνεχιζόμενου εμφυλίου πολέμου στη Συρία, ορισμένοι υποπτεύονται ότι τα αντιρωσικά αισθήματα είναι η αιτία της επίθεσης. Σε δήλωσή του, ο εκλεγμένος πρόεδρος των Ηνωμένων Πολιτειών Ντόναλντ Τραμπ κατηγόρησε τον δολοφόνο ότι είναι «ριζοσπαστικός ισλαμιστής τρομοκράτης». 

Έχουν διατυπωθεί ισχυρισμοί για εμπλοκή των τζιχαντιστικών κινημάτων του Ισλαμικού Κράτους (ΙΚ) και της Τζαμπάτ Φατάχ αλ-Σαμ (παλαιότερα γνωστή ως Μέτωπο Αλ Νούσρα/ Αλ Κάιντα στη Συρία).  Οι τουρκικές αρχές φέρεται να διερεύνησαν τις σχέσεις του Αλτιντάς με το κίνημα Γκιουλέν. Σε ομιλία του, ο Ερντογάν είπε ότι ο δράστης ήταν μέλος της οργάνωσης «FETÖ».   Η επίθεση εγκωμιάστηκε από λογαριασμούς που συνδέονται με το Ισλαμικό Κράτος και την Αλ Κάιντα στα μέσα κοινωνικής δικτύωσης.  Τα λόγια που είπε ο δολοφόνος είναι παρόμοια με τον ανεπίσημο ύμνο της Jabhat Fatah al-Sham. 

Ο πρόεδρος Ταγίπ Ερντογάν προσπάθησε να αποδώσει τη δολοφονία στο κίνημα Γκιουλέν, αλλά δεν προσέφερε στοιχεία που να υποστηρίζουν αυτόν τον ισχυρισμό.  Ενώ Τούρκοι και Ρώσοι αξιωματούχοι καταδίκασαν τη δολοφονία, αποκαλώντας την απόπειρα υπονόμευσης των τουρκο-ρωσικών σχέσεων,  Ρώσοι αξιωματούχοι δίσταζαν να αποδώσουν τη δολοφονία στο κίνημα Γκιουλέν πριν από μία περαιτέρω έρευνα.

Εμπλεκόμενοι
------------

### Θύμα

Γεννημένος στη Μόσχα το 1954, ο Αντρέι Γεναντέγιτς Κάρλοφ σπούδασε στο Κρατικό Ινστιτούτο Διεθνών Σχέσεων της Μόσχας και στη Διπλωματική Ακαδημία. Ξεκίνησε την καριέρα του με την κυβέρνηση στο Υπουργείο Εξωτερικών της ΕΣΣΔ το 1976. Ο Κάρλοφ μιλούσε άπταιστα Κορεάτικα και κατείχε διάφορες διπλωματικές θέσεις στη ρωσική πρεσβεία στη Βόρεια Κορέα, συμπεριλαμβανομένου του Ρώσου πρεσβευτή στη Βόρεια Κορέα από τον Ιούνιο του 2001 έως τον Δεκέμβριο του 2006. Ήταν Ρώσος πρεσβευτής στην Τουρκία από τον Ιούλιο του 2013. 

Ο Αντρέι Κάρλοφ είναι ο τέταρτος Ρώσος διπλωμάτης που πέθανε εν ώρα αποστολής, μετά τον Αλεξάντρ Γκριμπογέντοφ (σκοτώθηκε ως αυτοκρατορικός Ρώσος πρεσβευτής στην Περσία Κατζάρ το 1829), τον Βάτσλαβ Βορόφσκι (σκοτώθηκε ως εκπρόσωπος της Σοβιετικής Ένωσης στη Διάσκεψη της Λωζάνης το 1923) και τον Πιότρ Βόικοφ. (σκοτώθηκε ως σοβιετικός πρεσβευτής στην Πολωνία το 1927). 

### Δράστης

Ο δολοφόνος ταυτοποιήθηκε ότι ήταν ο Μεβλούτ Μερτ Αλτιντάς (24 Ιουνίου 1994 – 19 Δεκεμβρίου 2016), εκτός υπηρεσίας Τούρκος αστυνομικός. 

Αφού απέτυχε δύο φορές στις εισαγωγικές εξετάσεις στο πανεπιστήμιο,  αποφοίτησε από την Αστυνομική Σχολή της Σμύρνης το 2014.  Η αδερφή του φέρεται να είπε ότι «άρχισε να κάνει προσευχή πέντε φορές την ημέρα στην αστυνομική σχολή».  Υπηρέτησε σε μια επίλεκτη μονάδα της αστυνομίας ταραχών της Άγκυρας για δυόμισι χρόνια και ήταν μέρος της προσωπικής ασφαλείας του Τούρκου Προέδρου Ρετζέπ Ταγίπ Ερντογάν σε οκτώ περιπτώσεις από τον Ιούλιο του 2016 

Τουρκική εφημερίδα ανέφερε ότι ο Αλτιντάς είχε τεθεί σε διαθεσιμότητα στις αρχές Οκτωβρίου 2016 για ύποπτη συμμετοχή στην απόπειρα πραξικοπήματος της Τουρκίας του 2016, αλλά επέστρεψε στην υπηρεσία του στα μέσα Νοεμβρίου. 

Ο Αλτιντάς είχε επισκεφθεί το Κατάρ αρκετές φορές. Μετά τη δολοφονία, οι δραστηριότητές του στο Κατάρ βρίσκονται υπό έρευνα. 

Το σώμα του Αλτιντάς απορρίφθηκε από την οικογένειά του καθώς οι γονείς του δήλωσαν ότι «ντρεπόμαστε λόγω του φόνου και δεν θα διεκδικήσουμε τη σορό ενός προδότη». Η σορός του θάφτηκε σε νεκροταφείο για αζήτητα πτώματα.

Συνέπεια
--------

Την επομένη της δολοφονίας, οι τουρκικές αρχές συνέλαβαν ορισμένα μέλη της οικογένειας του Αλτιντάς στην επαρχία του Αϊδινίου, καθώς και τον συγκάτοικό του στην Άγκυρα, κρατώντας τα μέλη της οικογένειας για μία ημέρα.  Ο Ρώσος υπουργός Εξωτερικών Σεργκέι Λαβρόφ επιβεβαίωσε επίσης ότι μια ρωσική ερευνητική ομάδα επρόκειτο να φτάσει στην Τουρκία στις 20 Δεκεμβρίου για να βοηθήσει στην έρευνα. 

Στις 29 Ιανουαρίου 2017, οι Τούρκοι εισαγγελείς δήλωσαν ότι ολόκληρο το email του Αλτιντάς είχε διαγραφεί από την πλατφόρμα του Gmail δυόμισι ώρες μετά τη δολοφονία, οπότε ο Αλτιντάς πυροβολήθηκε από την αστυνομία.  Τον Μάρτιο του 2017 η Google είπε στους Τούρκους εισαγγελείς που ζητούσαν τα email ότι όλα τα email του Altıntaş είχαν διαγραφεί ανεπανόρθωτα. 

Ο φωτογράφος του Associated Press, Burhan Ozbilici, ήταν στην έκθεση όταν συνέβη η δολοφονία και τράβηξε αντανακλαστικά φωτογραφίες του ενόπλου, οι οποίες χαρακτηρίστηκαν ως «εμβληματικές» και «[τις] πιο δυνατές και συγκλονιστικές φωτογραφίες ντοκουμέντο αυτής της χρονιάς».  Η φωτογραφία θα κέρδιζε αργότερα το βραβείο World Press Photo of the Year.

Αντιδράσεις
-----------

Ο Ρώσος πρόεδρος Βλαντίμιρ Πούτιν συζητά για αντίμετρα μετά τη δολοφονία
Πολλές κυβερνήσεις και αρχηγοί κρατών καταδίκασαν την επίθεση και εξέφρασαν συλλυπητήρια στην οικογένεια του Κάρλοφ και σε άλλα θύματα του δράστη, καθώς και στον ρωσικό λαό.   

Αν και ο ISIS δεν έχει αναλάβει την ευθύνη για τη δολοφονία, πανυγηρίστηκε από τους υποστηρικτές του.  Ο ισλαμιστικός συνασπισμός Jaish al-Fatah, ο οποίος περιλαμβάνει την Jabhat Fatah al-Sham (πρώην Μέτωπο Al-Nusra), ανέλαβε την ευθύνη για τη δολοφονία, σύμφωνα με την αιγυπτιακή εφημερίδα *Al-Youm Al-Sabea*. 

Ένας δημοσιογράφος από το Κατάρ, ο Elham Badar, είπε ότι ο πυροβολισμός ήταν μια "ανθρώπινη" απάντηση στη "ρωσική βαρβαρότητα" στο Χαλέπι και σε άλλα μέρη της σύγκρουσης.  Ο αρθρογράφος *της New York Daily News,* Γκερς Κούντζμαν, δέχθηκε έντονη κριτική όταν συνέκρινε τη δολοφονία του Κάρλοφ με τη δολοφονία του Ναζί γερμανού διπλωμάτη Ερνστ φομ Ρατ από τον Εβραίο φοιτητή Έρσελ Γκρίνσπαν, λέγοντας ότι "αποδόθηκε δικαιοσύνη". 

Ενα στέλεχος στο διοικητικό συμβούλιο του Al Jazeera είπε ότι πιστεύει ότι η δολοφονία του Καρλόφ ήταν δικαιολογημένη λόγω της αιματοχυσίας στην οποία συνέβαλε η Ρωσία στον εμφύλιο πόλεμο της Συρίας. 

### Τουρκική αντίδραση

Στην Τουρκία, ο Πρόεδρος Ρετζέπ Ταγίπ Ερντογάν δήλωσε σε βιντεοσκοπημένο μήνυμα του ότι «οι σχέσεις Τουρκίας-Ρωσίας είναι ζωτικής σημασίας για την περιοχή και όσοι είχαν στόχο να βλάψουν τους δεσμούς δεν πρόκειται να πετύχουν τους στόχους τους», αφού μίλησε νωρίτερα με τον Ρώσο πρόεδρο Βλαντίμιρ Πούτιν, προσθέτοντας ότι *και οι δύο συμφώνησαν ότι η δολοφονία του πρεσβευτή της Ρωσίας στην Άγκυρα από έναν ένοπλο ήταν μια πράξη πρόκλησης από αυτούς που ήθελαν να βλάψουν τις σχέσεις των χωρών μας*.  Το Τουρκικό Υπουργείο Εξωτερικών δεσμεύτηκε να καταβάλει κάθε προσπαθεία ώστε να μην αφήσει «αυτή η επίθεση να σκιάσει την τουρκο-ρωσική φιλία».  Ο Τούρκος υπουργός Εξωτερικών Μεβλούτ Τσαβούσογλου ανακοίνωσε ότι ο δρόμος στον οποίο βρίσκεται η ρωσική πρεσβεία θα πάρει το όνομα του πρέσβη. 

Η Τουρκία απαγόρευσε προσωρινά την πρόσβαση στο Facebook, το Twitter και το WhatsApp μετά την επίθεση.  Μια εβδομάδα αργότερα, απαγόρευσε επίσης τη μετάδοση εικόνων της επίθεσης, ενώ η έρευνα ήταν σε εξέλιξη. 

### Ρωσική αντίδραση

Η εκπρόσωπος του ρωσικού υπουργείου Εξωτερικών Μαρία Ζαχάροβα δήλωσε ότι *Η τρομοκρατία δεν θα περάσει. Θα την πολεμήσουμε αποφασιστικά*.  Ο Βλαντιμίρ Πούτιν δήλωσε ότι πιστεύει ότι *ένα έγκλημα έχει διαπραχθεί και ήταν χωρίς αμφιβολία μια πρόκληση με στόχο να χαλάσει την εξομάλυνση των ρωσοτουρκικών σχέσεων και να χαλάσει τη συριακή ειρηνευτική διαδικασία που προωθείται ενεργά από τη Ρωσία, την Τουρκία, το Ιράν και οι υπόλοιπους*. Διέταξε επίσης την ενίσχυση των μέτρων ασφαλείας στις ρωσικές πρεσβείες σε όλο τον κόσμο και δήλωσε ότι *πρέπει να μάθουμε ποιος καθοδήγησε το χέρι του δολοφόνου*.

Παραπομπές
----------

1. ↑  «Prosecutors seek life sentence for defendants in Russian ambassador's killing – Turkey News». *Hürriyet Daily News*. 5 Μαρτίου 2020.
2. 1 2 3  Oliphant, Roland; Pitel, Laura (2016-12-21). «Russian ambassador's assassin 'guarded Recep Tayyip Erdogan'» (στα αγγλικά). *The Telegraph*. ISSN 0307-1235. Αρχειοθετήθηκε από το πρωτότυπο στις 12 January 2022.. Ανακτήθηκε στις 2023-07-15.
3. 1 2 3  «Russian ambassador to Turkey Andrei Karlov shot dead in Ankara» (στα αγγλικά). *BBC News*. 19 December 2016.. Ανακτήθηκε στις 20 December 2016.
4. ↑  Walker, Shaun; Shaheen, Kareem; Chulov, Martin (19 December 2016). «Russian ambassador to Turkey killed in Ankara shooting». *The Guardian*. .
5. ↑  Bektas, Umit; Coskun, Orhan; Gumrukcu, Tuvan (19 December 2016). «Russian ambassador shot dead in Ankara gallery». *Reuters*. .
6. ↑  Cagaptay, Soner (5 October 2015). «Turkey Is in Serious Trouble». *The Atlantic*.. Ανακτήθηκε στις 27 December 2016.
7. ↑  Cagaptay, Soner (20 December 2016). «Turkey's permanent state of crisis». *The Washington Post*.. Ανακτήθηκε στις 27 December 2016.
8. ↑  «'Russia, get out of Syria': Thousands join protest on Turkey border». *Middle East Eye*. 17 December 2016.. Ανακτήθηκε στις 27 December 2016.
9. ↑  Coskun, Orhan; Pamuk, Humeyra (13 December 2016). «Turkey talking to Russia on ceasefire, evacuation from Syria's Aleppo». *Yahoo News* (Yahoo).. Ανακτήθηκε στις 19 December 2018.
10. ↑  «Russia, Iran and Turkey to hold Syria talks in Moscow on Tuesday». *Reuters*. 19 December 2016.. Ανακτήθηκε στις 19 December 2018.
11. ↑  Ostroukh, Andrey (19 Δεκεμβρίου 2016). «Syria talks between Iran, Turkey, and Russia will still go on in Moscow despite ambassador's assassination». *Business Insider*. Insider Inc. Ανακτήθηκε στις 19 Δεκεμβρίου 2018.
12. 1 2 3  Shoichet, Catherine E.· Thompson, Nick· Grinberg, Emanuella (19 Δεκεμβρίου 2016). «Russia's ambassador to Turkey assassinated in Ankara». *CNN*. Ανακτήθηκε στις 20 Δεκεμβρίου 2016.
13. 1 2  «Who was the Ankara assassin?» (στα en-AU). *ABC News*. 20 December 2016. .
14. ↑  Tuvan Gumrukcu & Umit Bektas, Russian ambassador shot dead in Ankara gallery, Reuters (19 December 2016).
15. 1 2
16. ↑  Umar, Farooq· King, Laura (19 Δεκεμβρίου 2016). «Off-duty police officer identified in fatal shooting of Russia's ambassador to Turkey». *Sun-Sentinel*. Αρχειοθετήθηκε από το πρωτότυπο στις 12 Μαρτίου 2020. Ανακτήθηκε στις 19 Δεκεμβρίου 2016.
17. 1 2 3  Filipov, David; Fahim, Kareem; Sly, Liz (December 19, 2016). «Turkish police officer, invoking Aleppo, guns down Russian ambassador in Ankara». *The Washington Post*. Αρχειοθετήθηκε από το πρωτότυπο στις 12 May 2020. .
18. ↑  Fisher, Max (19 Δεκεμβρίου 2016). «Turkey, Russia and an Assassination: The Swirling Crises, Explained». *The New York Times*. Αρχειοθετήθηκε από το πρωτότυπο στις 28 Ιανουαρίου 2023. Ανακτήθηκε στις 19 Δεκεμβρίου 2016. That may hint at his motive: The Russian Air Force was a key part of the Syrian government’s successful assault on rebel-held parts of Aleppo, which included widespread attacks on civilians.
19. ↑  Conway, Madalaine (19 December 2016). «Trump calls Russian ambassador's assassin a 'radical Islamic terrorist'». *POLITICO*. .
20. ↑  Kemp, Ted (19 December 2016). «Any number of groups could have wanted Russian ambassador dead». *CNBC*. .
21. ↑  «Erdoğan resmen açıkladı: Suikastçı FETÖ mensubu». *Milliyet Haber*.. Ανακτήθηκε στις 21 December 2016.
22. ↑  Prince, S.J. (19 December 2016). «ISIS 'Celebrates' Assassination of Russian Ambassador to Turkey Andrei Karlov». *Heavy.com*. .
23. ↑  Rothwell, James (2016-12-19). «Mevlut Mert Altintas: The policeman accused of killing Russian ambassador Andrey Karlov?» (στα αγγλικά). *The Telegraph*. ISSN 0307-1235.. Ανακτήθηκε στις 2023-07-15.
24. ↑  «Turkey orders arrest of cleric Gulen over killing of Russian envoy». *Reuters*. 2 April 2018. .
25. ↑  Borger, Julian (19 Δεκεμβρίου 2016). «Why killing of Russian diplomat may well bring Turkey and Russia closer». *The Guardian*. Ανακτήθηκε στις 26 Μαΐου 2022.
26. ↑  Hanna, Jason· Masters, James (21 Δεκεμβρίου 2016). «Ambassador shooting: Russia pushes back on Turkey's Gulenist claim». *CNN*. Ανακτήθηκε στις 26 Μαΐου 2022.
27. ↑  Samuel, Osborne (19 Δεκεμβρίου 2016). «Vladimir Putin says killing of Russian ambassador designed to spoil Russian-Turkish ties». *The Independent*. Αρχειοθετήθηκε από το πρωτότυπο στις 8 Νοεμβρίου 2020. Ανακτήθηκε στις 8 Νοεμβρίου 2020.
28. ↑  Andrew, Osborn (19 December 2016). «Putin says Turkey ambassador murder is ploy to wreck Syrian peace process». *Reuters*.. Ανακτήθηκε στις May 26, 2022.
29. ↑  Eysenck, Juliet (2016-12-19). «Who was Andrey Karlov? What we know about the Russian ambassador to Turkey» (στα αγγλικά). *The Telegraph*. ISSN 0307-1235. Αρχειοθετήθηκε από το πρωτότυπο στις 12 January 2022.. Ανακτήθηκε στις 2023-07-15.
30. ↑  Bromwich, Jonah Engel (19 December 2016). «Who Was Andrey Karlov, the Russian Ambassador Killed in Turkey?». *The New York Times*. Αρχειοθετήθηκε από το πρωτότυπο στις 30 January 2023.. Ανακτήθηκε στις 20 December 2016.
31. ↑  Gumrukcu, Tuvan; Solaker, Gulsen; Dolan, David (23 December 2016). «Russian envoy's killer remembered as lonely boy, not angry jihadist». *Reuters*. .
32. ↑  «El asesino de Andrei Karlov, un policía turco de 22 años». *La Gaceta*. 19 Δεκεμβρίου 2016. Αρχειοθετήθηκε από το πρωτότυπο στις 2 Οκτωβρίου 2018. Ανακτήθηκε στις 19 Δεκεμβρίου 2016.
33. ↑  Şen, Banu (26 Δεκεμβρίου 2016). «Police school changed assassin of Russian envoy: Sister». *Hürriyet Daily News*. Ανακτήθηκε στις 26 Δεκεμβρίου 2016.
34. ↑  Kızılkoyun, Fevzi (20 December 2016). «Karlov's assassin stayed in hotel close to scene, took 11 shots». *Hürriyet Daily News*.. Ανακτήθηκε στις 20 December 2016.
35. ↑  «The Killer of the Ambassador of Russia in Turkey Visited Qatar Several Times». Alalam. 26 December 2016. .
36. ↑  «Family rejects body of Russian envoy's killer». Daily Sabah Turkey. 16 January 2017.. Ανακτήθηκε στις 16 January 2017.
37. 1 2  Coskun, Orhan; Butler, Daren (20 December 2016). «Turkish police detain six after Russian ambassador shot dead». *Reuters*.. Ανακτήθηκε στις 20 December 2016.
38. ↑  «Suikasttan 2.5 saat sonra maili silindi». Milliyet. 29 January 2017.. Ανακτήθηκε στις 5 April 2020.
39. ↑  Çakır, Fevzi (9 March 2017). «Mevlüt Mert Altıntaş, ABD Büyükelçisi Bass'ı da araştırdı, bilgi topladı». Habertürk.. Ανακτήθηκε στις 5 April 2020.
40. ↑  Crary, David (20 Δεκεμβρίου 2016). «Powerful response to AP's photo of assassination in Turkey». *Associated Press*.
41. ↑  «Russia envoy killing picture wins award». *BBC News*. 13 February 2017.. Ανακτήθηκε στις 2020-04-21.
42. ↑  «Statement of the MFA of the Czech Republic on the Assassination of Russian Ambassador to Turkey». *Ministry of Foreign Affairs of the Czech Republic*. 19 Δεκεμβρίου 2016. Ανακτήθηκε στις 19 Δεκεμβρίου 2016.
43. ↑  «The Assassination of Russian Ambassador to Turkey Andrey Karlov». *U.S. Department of State*.. Ανακτήθηκε στις 20 December 2016.
44. ↑  "ISIS ‘Celebrates’ Assassination of Russian Ambassador to Turkey Andrei Karlov". Heavy.com. 19 December 2016.
45. ↑  "Media: Jaish al-Fatah claims responsibility for murder of Russian ambassador". Russian News Agency TASS. 21 December 2016.
46. ↑  «Qatari journalist posts: Russia 'deserved' ambassador killing for its 'crimes' in Syria». *The Independent*. Αρχειοθετήθηκε από το πρωτότυπο στις 22 Δεκεμβρίου 2016. Ανακτήθηκε στις 21 Δεκεμβρίου 2016.
47. ↑  Gersh, Kuntzman (20 Δεκεμβρίου 2016). «Assassination of Russian Ambassador Andrei Karlov was not terrorism, but retribution for Vladimir Putin's war crimes». *New York Daily News*. Ανακτήθηκε στις 20 Δεκεμβρίου 2016.
48. ↑  «Al Jazeera board member says Russia 'deserved' ambassador killing for its 'crimes' in Syria» (στα αγγλικά). *BelfastTelegraph.co.uk*. ISSN 0307-1235.. Ανακτήθηκε στις 2018-04-06.
49. ↑  Pamuk, Humeyra· Toksabay, Ece· Dolan, David (19 Δεκεμβρίου 2016). «Turkey's Erdogan says Putin agrees shooting of ambassador was provocation». *Reuters*. Ανακτήθηκε στις 19 Δεκεμβρίου 2016.
50. ↑  «Turkish MFA says won't allow killing of ambassador 'cast shadow' over Turkish-Russian friendship». *DailySabah*. .
51. ↑  McGoogan, Cara (December 20, 2016). «Turkey blocks access to Facebook, Twitter and WhatsApp following ambassador's assassination». *The Telegraph*. Αρχειοθετήθηκε από το πρωτότυπο στις December 7, 2017.. Ανακτήθηκε στις March 10, 2018.
52. ↑  «Turkey puts broadcast ban on Russia envoy's killing». Agence France-Presse. 27 Dec 2016. .
53. ↑  Osborn, Andrew· Pomeroy, Robin (19 Δεκεμβρίου 2016). «Putin says ambassador murder is ploy to wreck Syrian peace process». Reuters. Ανακτήθηκε στις 19 Δεκεμβρίου 2016.

|  |  |
| --- | --- |
| 

|  |
| --- |
| * Πύλη:Τουρκία
* Πύλη:Ρωσία
 |

 |